Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 73/2003.(XI.13.)GKM-FVM együttes rendelettel módosított 52/2003.(VIII.15.)GKM-FVM együttes rendeletet az
Paragraph Index: 974

d) Az UN 1001 oldott acetilénre és az UN 3374 oldószermentes acetilénre lásd a 10) bekezdésben a "p" különleges csomagolási előírást. 6) Eltérő próbanyomás és töltési fok is alkalmazható, amennyiben az előző 4) és 5) bekezdésben leírt általános követelményeket kielégítik. 7) A nyomástartó tartályok töltése csak különleges felszereltségű helyeken, szakképzett személyzettel és megfelelő eljárással végezhető. Az eljárásnak ki kell terjednie annak ellenőrzésére, hogy – a tartály és szerelvényei megfelelnek a vonatkozó szabályzatoknak; – a szállítandó termékkel összeférhetőek; – nincs biztonságot befolyásoló sérülésük; – a töltési fokot, ill. a töltési nyomást betartották; – a feliratok és a jelölések szabályszerűek. Időszakos vizsgálat 8) Az újratölthető, nyomástartó tartályokat a 6.2.1.6 bekezdés előírásai szerint kell időszakos vizsgálatnak alávetni. 9) Ha valamely anyagra a következő táblázatokban nincs különleges előírás feltüntetve, az időszakos vizsgálatot a következők szerint kell végrehajtani:

Source: https://magyarkozlony.hu/hivatalos-lapok/b5bff133cb954e67369a17c2963c259e8b2e11ad/dokumentumok/3f3f7713bf850c60526b377ac852f9eb8847fb96/letoltes